Patvirtintas asociacijos „Šiaulių rajono vietos veiklos grupė“ 2022 m. sausio 24 d. valdybos posėdžio protokolu Nr. 6

**VIETOS PROJEKTŲ FINANSAVIMO SĄLYGŲ APRAŠAS**

**Asociacija „Šiaulių rajono vietos veiklos grupė“** vietos veiklos grupė (toliau – VVG)

Vietos plėtros strategija „**Asociacijos „Šiaulių rajono vietos veiklos grupė“ teritorijos 2015 – 2023 m. vietos plėtros strategija**“ (toliau – VPS)

kvietimo Nr. 23

|  |
| --- |
| **1. BENDROJI VIETOS PROJEKTŲ FINANSAVIMO SĄLYGŲ APRAŠO DALIS** |
| 1.1. | Vietos projektų finansavimo sąlygų apraše (toliau – FSA) nustatytos vietos projektų tinkamumo finansuoti sąlygos ir reikalavimai, kurie taikomi pareiškėjui, siekiančiam gauti paramą vietos projektui įgyvendinti pagal FSA 1.2 papunktyje nurodytą VPS priemonės veiklos sritį, sudaryti iš tinkamumo finansuoti sąlygų, pareiškėjų įsipareigojimų, vietos projektų atrankos kriterijų, kitų pareiškėjams ir vietos projektams taikomų reikalavimų. Vietos projektų atrankos ir įgyvendinimo tvarką nustato Vietos projektų, įgyvendinamų bendruomenių inicijuotos vietos plėtros būdu, administravimo taisyklės, patvirtintos Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“ (Lietuvos Respublikos žemės ūkio ministro 2021 m. lapkričio 17 d. įsakymo Nr. 3D-721 redakcija) (toliau – Vietos projektų administravimo taisyklės). FSA nustatytos vietos projektų tinkamumo finansuoti sąlygos turi būti iki galo įvykdytos iki vietos projekto atrankos vertinimo pabaigos, išskyrus atvejus, kai Vietos projektų administravimo taisyklėse ir šiame FSA nurodyta kitaip. Atitiktis vietos projekto tinkamumo finansuoti sąlygoms turi būti išlaikoma visą vietos projekto įgyvendinimo ir kontrolės laikotarpį, išskyrus atvejus, kai Vietos projektų administravimo taisyklėse ir šiame FSA nurodyta kitaip. |
| 1.2. | FSA taikomas: | VPS priemonės „Ūkio ir verslo plėtra“ veiklos srities „Parama ne žemės ūkio verslui kaimo vietovėse plėtoti“ Nr. LEADER-19.2-6.4.1 (toliau – VPS priemonės veiklos sritis) vietos projektams (lėšų šaltinis EURI[[1]](#footnote-1)) |
| 1.3. | FSA taikomas VPS priemonės veiklos sritiesparaiškoms, kurios pateiktos ir užregistruotos: | nuo vietos projektų paraiškų rinkimo pradžios | 2 | 0 | 2 | 2 | - | 0 | 2 | - | 1 | 5 |
| iki vietos projektų paraiškų rinkimo pabaigos | 2 | 0 | 2 | 2 | - | 0 | 3 | - | 1 | 5 |
| 1.4. | FSA patvirtinta VPS vykdytojos: | 2 | 0 | 2 | 2 | - | 0 | 1 | - | 2 | 4 | 🗷 | kolegialaus valdymo organo sprendimu Nr. 6 |
| 1.5. | Pagal FSA patirtos išlaidos priskiriamos prie:  | EŽŪFKP tikslinės srities Nr. 6A |
|  |
| 1.6. | VPS priemonės veiklos srities, kuriai parengtas FSA, pagrindiniai tikslai yra šie: | Skatinti Šiaulių rajono vietos veiklos grupės teritorijoje veikiančių labai mažų ir mažų įmonių, fizinių asmenų vykdomų verslų plėtrą, įvairinimą, darbo vietų kūrimą, jų išlaikymą. |
| 1.7. | Pagal VPS priemonės veiklos sritį parama teikiama: | Parama teikiama įvairiai ne žemės ūkio veiklai, produktų gamybai, apdorojimui, perdirbimui, jų pardavimui, taip pat paslaugų teikimui, įskaitant paslaugas žemės ūkiui*.* Pareiškėjai, teikiantys paraiškas, turi vietos projekto paraiškos (FSA 1 priedas) 3 dalyje „Vietos projekto idėjos aprašymas“, taip pat Verslo plane (FSA 2 priedas), pateikti informaciją apie planuojamo vietos projekto tikslus, uždavinius, planuojamas veiklas, kurių pagrindu būtų galima įvertinti, kaip vietos projektas atitinka VPS, VPS priemonės veiklos srities tikslus, remiamas veiklas. |
| 1.8. | Paramos gali kreiptis šie pareiškėjai: | Galimi pareiškėjai - fiziniai ir juridiniai asmenys: ūkininkas ar kitas fizinis asmuo, labai maža įmonė, maža įmonė .Pareiškėjai turi atitikti šio FSA 4 dalyje „Vietos projektų tinkamumo finansuoti sąlygos ir vietos projektų vykdytojų įsipareigojimai“ nurodytus ir pareiškėjui taikomus bendruosius, specialiuosius ir papildomus tinkamumo reikalavimus.  |
| 1.9. | Galimi vietos projekto pareiškėjo partneriai: | Partneriai negalimi. |
| 1.10. | Kvietimui teikti VPS priemonės veiklos sritiesvietos projektų paraiškas skiriama: | 192 794,00 Eur(lėšų šaltinis EURI) |
| 1.11. | Didžiausia lėšų vietos projektui paramos suma negali viršyti: | 64 270,00 Eur |
| 1.12. | Didžiausia lėšų vietos projektui įgyvendinti lyginamoji dalis: | Lėšos vietos projektui įgyvendinti gali sudaryti iki 70 arba 50 proc. visų tinkamų finansuoti vietos projektų išlaidų:- iki 70 proc. tinkamų finansuoti išlaidų, kai vietos projektas yra privataus verslo pobūdžio (po jo įgyvendinimo projekte įsipareigojama gauti grynųjų pajamų) ir jį teikia privatus juridinis arba fizinis asmuo, atitinkantys labai mažai įmonei keliamus reikalavimus, nurodytus Lietuvos Respublikos smulkiojo ir vidutinio verslo plėtros įstatymą (taikoma juridiniams asmenims) ir Europos Komisijos 2003 m. gegužės 3d. rekomendacijoje Nr. 2003/361/EC dėl labai mažos, mažos ir vidutinės įmonės apibrėžimo (taikoma fiziniams asmenims).- iki 50 proc. tinkamų finansuoti išlaidų, kai vietos projektas yra privataus verslo pobūdžio (po jo įgyvendinimo projekte įsipareigojama gauti grynųjų pajamų) ir jį teikia privatus juridinis arba fizinis asmuo, išskyrus asmenis, atitinkančius labai mažai įmonei keliamus reikalavimus. |
| 1.13. | Tinkamų finansuoti vietos projekto išlaidų, kurių nepadengia lėšos vietos projektui įgyvendinti, dalį pareiškėjas privalo finansuoti: | Pareiškėjas užtikrina tinkamą finansavimo šaltinį:- nuosavomis piniginėmis lėšomis;- skolintomis lėšomis;- pareiškėjo iš vietos projekte numatytos vykdyti veiklos gautinomis lėšomis;- gautinomis paramos lėšomis, kai vietos projektas įgyvendinamas ne vienu etapu. |
| 1.14. | Vietos projektų finansavimo fondas *(-ai)*: | EURI, EŽŪFKP ir Lietuvos Respublikos valstybės biudžeto lėšos.  |
|  |

|  |
| --- |
| **2. VIETOS PROJEKTŲ ATRANKOS KRITERIJAI** |
| Vietos projektų pridėtinės vertės (kokybės) vertinimo tvarką nustato Vietos projektų administravimo taisyklių 87–92 punktai. Vietos projektų atrankos kriterijai – vietos projektų pridėtinę vertę nustatantys reikalavimai, kurių reikšmė VPS priemonės veiklos sričiai įgyvendinti įvertinama taikant žemiau nurodytą balų sistemą. Didžiausia galima surinkti balų suma yra 100 balų. Mažiausias privalomas surinkti balų skaičius pagal vietos projektų atrankos kriterijus yra 40 balų. |
| **2.1.** | Vietos projektų pridėtinės vertės (kokybės) vertinimo metu taikomi šie vietos projektų atrankos kriterijai: |
| **Eil. Nr.** | **Vietos projektų atrankos kriterijus** | **Didžiausias galimas surinkti balų skaičius** | **Patikrinamumas**(Pateikiamas paaiškinimas,kaip **vietos projekto paraiškos vertinimo** **metu** bus vertinama atitiktis atrankos kriterijui, t. y. kokius rašytinius įrodymus turi pateikti pareiškėjas, kad būtų teigiamai įvertinta atitiktis atrankos kriterijui) | **Kontroliuojamumas**(Pateikiamas paaiškinimas, kaip**vietos projekto įgyvendinimo metu ir vietos projekto kontrolės laikotarpiu** bus vertinama atitiktis atrankos kriterijui, t. y. kokius rašytinius įrodymus turės pateikti vietos projekto vykdytojas patikrų vietoje ir ex-post patikrų metu, kad Nacionalinė mokėjimo agentūra prie Žemės ūkio ministerijos (toliau – Agentūra) galėtų įsitikinti, jog yra visiškai laikomasi atrankos kriterijaus)  |
| **I** | **II** | **III** | **IV** | **V** |
| **2.1.1.** | **Didesnis naujų darbo vietų skaičius. Šis atrankos kriterijus detalizuojamas taip:** | **20** | Vertinama pagal duomenis, pateiktus vietos projekto paraiškos 3, 4 ir 6 lentelėse ir verslo plano IV lentelėje pateiktą informaciją. | Vertinama pagal sudarytas darbo sutartis, pateiktus VSDFV duomenis apie apdraustus darbuotojus, įsigytą verslo liudijimą ar individualios veiklos pažymą. Šie dokumentai turi būti pateikti iki projekto įgyvendinimo pabaigos, t. y. ne vėliau kaip su paskutiniu mokėjimo prašymu ir galutine vietos projekto įgyvendinimo ataskaita. Darbo vieta turi būti ne tik sukurta, bet ir išlaikyta kontrolės laikotarpiu. Darbo vietos išlaikymas kontrolės laikotarpiu vertinamas pagal projektų priežiūros ataskaitas, patikras vietoje. |
| 2.1.1.1. | 2,5 ir daugiau darbo vietų; | 20 |
| 2.1.1.2. | 2 darbo vietos. | 10 |
| **2.1.2.** | **Sukurtas didesnis naujų darbo vietų skaičius asmenims iki 40 metų. Šis atrankos kriterijus detalizuojamas taip:** | **20** | Vertinama pagal duomenis, pateiktus vietos projekto paraiškos 3 ir 4 lentelėse ir verslo plano IV lentelėje pateiktą informaciją. | Vertinama pagal sudarytas darbo sutartis, pateiktus VSDFV duomenis apie apdraustus darbuotojus, įsigytą verslo liudijimą ar individualios veiklos pažymą. Pateikiamas dirbančio asmens dokumentas, kuriame būtų informacija apie asmens amžių. Šie dokumentai turi būti pateikti iki projekto įgyvendinimo pabaigos, t. y. ne vėliau kaip su paskutiniu mokėjimo prašymu ir galutine vietos projekto įgyvendinimo ataskaita. Darbo vieta turi būti ne tik sukurta, bet ir išlaikyta kontrolės laikotarpiu. Darbo vietos išlaikymas kontrolės laikotarpiu vertinamas pagal projektų priežiūros ataskaitas, patikras vietoje.  |
| 2.1.2.1. | 1,5 ir daugiau darbo vietų; | 20 |
| 2.1.2.2. | Iki 1 darbo vietos imtinai. | 10 |
| **2.1.3.** | **Pareiškėjas yra VVG teritorijos kaimo vietovėje veikiantis subjektas, kuris paraiškos pateikimo dieną yra ne trumpiau kaip 1 metus deklaravęs gyvenamąją vietą VVG teritorijos kaimo vietovėje (taikoma kai pareiškėjas fizinis asmuo) arba kuris paraiškos pateikimo dieną yra ne trumpiau kaip 1 metus registruotas VVG teritorijos kaimo vietovėje (taikoma kai pareiškėjas yra juridinis asmuo).** | **20** | Atitiktis vertinama pagal pareiškėjo pateiktą pažymą apie deklaruotą gyvenamąją vietą su informacija apie deklaravimo terminą (kai pareiškėjas yra fizinis asmuo) arba pareiškėjo elektroninį sertifikuotą juridinių asmenų registro išrašą (ESI) (kai pareiškėjas yra juridinis asmuo). | Atitiktis vertinama vietos projekto paraiškos vertinimo metu. |
| **2.1.4.** | **Nekilnojamasis turtas, kuriame planuojama vykdyti projekte numatytą veiklą, pareiškėjui priklauso nuosavybės teise (jeigu pareiškėjas fizinis asmuo – ir bendrosios jungtinės sutuoktinių nuosavybės teise).** | **20** | Vertinama pagal VĮ „Registrų centras“ nekilnojamojo turto registro išraše pateiktą informaciją. Balai už šį kriterijų skiriami tik už nekilnojamąjį turtą, kuris paraiškos pateikimo metu priklauso pareiškėjui nuosavybės teise ir kuriame bus tiesiogiai vykdoma vietos projekte numatyta veikla, ir kuris yra projekto įgyvendinimo vietoje, nurodytoje vietos projekto paraiškos 2.8 punkte. Pvz., balai už šį kriterijų nėra skiriami, kai vietos projekte numatyta vykdyti mobilią veiklą, teikti mobilias paslaugas neatsižvelgiant į tai, kad oficiali vietos projekto įgyvendinimo vieta, nurodyta vietos projekto paraiškos 2.8 punkte, pareiškėjui priklauso nuosavybės teise, t. y. tais atvejais, kai tame nekilnojamame turte nėra vykdoma tiesiogiai su vietos projektu susijusi veikla, o tik laikomi vietos projekto ir kiti įmonės ar fizinio asmens dokumentai. | Vertinama pagal duomenis, pateiktus tarpiniuose ir galutiniame mokėjimo prašyme, galutinėje vietos projekto ataskaitoje. |
| **2.1.5.** | **Geresni pareiškėjo projektų valdymo gebėjimai. Šis atrankos kriterijus detalizuojamas taip:** | **10** | Atitiktis vertinama pagal pateikiamas per paskutinius 5 metus iki vietos projekto paraiškos pateikimo baigtų įgyvendinti projektų galutines ataskaitas ir/arba kitus įrodančius dokumentus. | Vertinama vietos projektų vertinimo metu. |
| 2.1.5.1. | Įgyvendintų projektų skaičius 2 ir daugiau vnt.; | 10 |
| 2.1.5.2. | Įgyvendintų projektų skaičius 1 vnt. | 5 |
| **2.1.6.** | **Projekte diegiamos inovacijos[[2]](#footnote-2)** | **10** | Vertinama pagal vietos projekto atitiktį inovatyvumo kriterijui (-iams) nurodytiems Lietuvos kaimo plėtros 2014 – 2020 metų programos investicinių priemonių projektų inovatyvumo vertinimo metodikoje (patv. LR Žemės ūkio ministro 2014 m. gruodžio 2 d. įsakymu Nr. 3D-918 „Dėl Lietuvos kaimo plėtros 2014 – 2020 metų programos investicinių priemonių projektų inovatyvumo vertinimo metodikos patvirtinimo). Atitiktį patvirtinanti informacija turi būti pateikta vietos projekto paraiškos 3 ir 4 lentelėse ir verslo plano III, VI ir VII lentelėse. Inovacija (-os) vertinama (-os) ir matuojama (-os) kaimo vietovės, kurioje yra įgyvendinamas projektas, lygmenyje. | Vertinama pagal duomenis, pateiktus tarpiniuose ir galutiniame mokėjimo prašyme, galutinėje vietos projekto ataskaitoje. |
| **Iš viso:**  | **100** |  |  |

|  |
| --- |
| **3. TINKAMUMO SĄLYGOS, TINKAMOMS FINANSUOTI IŠLAIDOMS** |
| Vietos projektų planuojamų išlaidų tinkamumo vertinimo tvarką nustato Vietos projektų administravimo taisyklės. |
| **3.1.** | **Bendrosios tinkamumo sąlygos, susijusios su tinkamomis finansuoti išlaidomis, numatytos Vietos projektų administravimo taisyklių 24 punkte.** Vietos projekto išlaidos gali būti patirtos ne anksčiau kaip nuo vietos projekto pateikimo dienos ir ne vėliau kaip iki vietos projekto įgyvendinimo tinkamo laikotarpio pabaigos, išskyrus vietos projekto bendrąsias išlaidas. Vietos projekto bendrosios išlaidos gali būti patirtos ne anksčiau kaip 12 (dvylika) mėnesių iki vietos projekto paraiškos pateikimo dienos. |
| **3.2. Papildomos tinkamumo sąlygos, susijusios su tinkamomis finansuoti išlaidomis:** |
| 3.2.1. | Projekte turi būti numatytos išlaidos, kurios susijusios su projekto įgyvendinimu ir numatyta vykdyti veikla. Perkamos prekės turi būti naujos, nenaudotos, atitinkančios Lietuvos Respublikos ir ES teisės aktų nustatytus reikalavimus. |
| 3.2.2. | Vietos projekto tinkamas įgyvendinimo laikotarpis – iki 18 mėn. nuo vietos projekto vykdymo sutarties sudarymo dienos arba sprendimo skirti paramą priėmimo dienos, kai paramos sutartys nesudaromos. |
| **3.3. Tinkamų finansuoti išlaidų sąrašas:** |
| **I** | **II** | **III** |
| **Eil. Nr.**  | **Tinkamos išlaidos pavadinimas** | **Galimas kainos pagrindimo būdas** |
| **3.3.1.** | **Naujų prekių įsigijimo:** |
| 3.3.1.1. | Naujos technikos ir įrangos, skirtų projekto reikmėms, įsigijimas ir įrengimas projekto įgyvendinimo vietoje, prie kurių priskiriama:1. speciali kompiuterinė ir programinė įranga, skirta įsigyjamos įrangos ar technologinio proceso valdymui;2. projektui įgyvendinti ir projekte numatytai veiklai vykdyti būtina technika ir (arba) įranga.  | Išlaidos pagrindžiamos bent 3 (trimis) skirtingais prekių ir/arba paslaugų tiekėjų komerciniais pasiūlymais, Ministerijos, Agentūros ir kitų ESIF administruojančių institucijų patvirtintais fiksuotaisiais arba didžiausiais įkainiais, Ministerijos, Agentūros arba nepriklausomų ekspertų atliktuose rinkos tyrimuose nustatytais įkainiais, kaip numatyta Vietos projektų administravimo taisyklių 24.6 punkte. |
| 3.3.1.2. | Naujų statybinių statybinių medžiagų įsigijimas (kai statyba, rekonstravimas ar kapitalinis remontas yra atliekami ūkio būdu) | Išlaidos pagrindžiamos bent 3 (trimis) skirtingais prekių ir/arba paslaugų tiekėjų komerciniais pasiūlymais, Ministerijos, Agentūros ir kitų ESIF administruojančių institucijų patvirtintais fiksuotaisiais arba didžiausiais įkainiais, Ministerijos, Agentūros arba nepriklausomų ekspertų atliktuose rinkos tyrimuose nustatytais įkainiais, kaip numatyta Vietos projektų administravimo taisyklių 24.6 punkte. |
| **3.3.2.** | **Darbų ir paslaugų įsigijimo:** |
| 3.3.2.1. | Projekte numatytai veiklai vykdyti skirtų gamybinių ir kitų būtinų statinių nauja statyba, rekonstravimas ir (arba) kapitalinis remontas; | Išlaidos pagrindžiamos bent 3 (trimis) skirtingais prekių ir/arba paslaugų tiekėjų komerciniais pasiūlymais, Ministerijos, Agentūros ir kitų ESIF administruojančių institucijų patvirtintais fiksuotaisiais arba didžiausiais įkainiais, Ministerijos, Agentūros arba nepriklausomų ekspertų atliktuose rinkos tyrimuose nustatytais įkainiais, kaip numatyta Vietos projektų administravimo taisyklių 24.6 punkte. |
| 3.3.2.2. | Verslo infrastruktūros projekto įgyvendinimo vietoje kūrimas (privažiavimo sklypo, kuriame įgyvendinamas projektas, ribose, apšvietimo įrengimo, vandens tiekimo (įskaitant vandens grežinį) ir nuotekų šalinimo sistemos įrengimo ir (arba) sutvarkymo, kitos su projekto įgyvendinimu susijusios fizinės aplinkos ir (arba) gerbūvio kūrimo ar gerinimo išlaidos). | Išlaidos pagrindžiamos bent 3 (trimis) skirtingais prekių ir/arba paslaugų tiekėjų komerciniais pasiūlymais, Ministerijos, Agentūros ir kitų ESIF administruojančių institucijų patvirtintais fiksuotaisiais arba didžiausiais įkainiais, Ministerijos, Agentūros arba nepriklausomų ekspertų atliktuose rinkos tyrimuose nustatytais įkainiais, kaip numatyta Vietos projektų administravimo taisyklių 24.6 punkte. |
| **3.3.3.** | **Vietos projekto bendrosios išlaidos** (įskaitant viešinimo priemonių, nurodytų Vietos projektų administravimo taisyklių 157 punkte, įsigijimo): | Vietos projekto bendrosios išlaidos negali viršyti 10 proc. kitų tinkamų finansuoti vietos projekto išlaidų (skaičiuojama nuo visų tinkamų finansuoti išlaidų, išskyrus bendrąsias). Bendrosios išlaidos, susijusios su atlyginimu konsultantams už konsultacijas vietos projekto paraiškos ir (arba) verslo plano, veiklos aprašo rengimu ir (arba) įgyvendinimu, turi būti pagrįstos nustatant vienos valandos kainos atitiktį vidutinėms rinkos kainoms ir jų skaičių būtinoms konsultacijoms suteikti (grindžiant valandų skaičių būtina detaliai nurodyti pagal konsultacijų turinį). |
| 3.3.3.1. | Rengiant ir įgyvendinant vietos projektą patiriamos išlaidos: atlyginimas architektams, inžinieriams ir konsultantams už konsultacijas, susijusias su aplinkosauginiu ir ekonominiu tvarumu, įskaitant galimybių studijų, verslo planų (veiklos ir (arba) projekto aprašų) ir kitų su jais susijusių dokumentų rengimą, kai šios išlaidos, skiriamos nekilnojamajam turtui statyti ir gerinti, naujiems įrenginiams ir įrangai, įskaitant techniką, pirkti; | Išlaidos pagrindžiamos bent 3 (trimis) skirtingais prekių ir/arba paslaugų tiekėjų komerciniais pasiūlymais, Ministerijos, Agentūros ir kitų ESIF administruojančių institucijų patvirtintais fiksuotaisiais arba didžiausiais įkainiais, Ministerijos, Agentūros arba nepriklausomų ekspertų atliktuose rinkos tyrimuose nustatytais įkainiais, kaip numatyta Vietos projektų administravimo taisyklių 24.6 punkte. |
| 3.3.3.2. | Vietos projekto viešinimo išlaidos. | Vietos projektų viešinimas atliekamas pagal Suteiktos paramos pagal Lietuvos kaimo plėtros 2014– 2020 metų programą viešinimo taisykles, patvirtintas Lietuvos Respublikos žemės ūkio ministro 2014 m. gruodžio 3 d. įsakymu Nr. 3D-925 „Dėl Suteiktos paramos pagal Lietuvos kaimo plėtros 2014– 2020 metų programą viešinimo taisyklių patvirtinimo“. Išlaidos pagrindžiamos bent 3 (trimis) skirtingais prekių ir/arba paslaugų tiekėjų komerciniais pasiūlymais, Ministerijos, Agentūros ir kitų ESIF administruojančių institucijų patvirtintais fiksuotaisiais arba didžiausiais įkainiais, Ministerijos, Agentūros arba nepriklausomų ekspertų atliktuose rinkos tyrimuose nustatytais įkainiais, kaip numatyta Vietos projektų administravimo taisyklių 24.6 punkte. |
| **3.4. Netinkamos finansuoti išlaidos yra nurodytos Vietos projektų administravimo taisyklių 28 punkte:** |
| 3.4.1. neatitinkančios Vietos projektų administravimo taisyklių 27 punkte nurodytų tinkamų finansuoti išlaidų kategorijų ir neišvardytos FSA;3.4.2. neišvardytos patvirtintoje vietos projekto paraiškoje (po vietos projekto paraiškos pateikimo neleidžiama įtraukti naujų išlaidų ar jas keisti kitomis);3.4.3. išlaidų dalis, viršijanti tinkamų finansuoti išlaidų įkainį (kai toks yra nustatytas);3.4.4. nepagrįstai didelės išlaidos;3.4.5. nekilnojamojo turto įsigijimo išlaidos;3.4.6. naudotų prekių įsigijimo išlaidos;3.4.7. baudos, nuobaudos ir bylinėjimosi išlaidos;3.4.8. trumpalaikio turto, įgyto paramos gavėjo projekto, kurio vertė yra mažesnė nei paramos gavėjo numatyta mažiausia ilgalaikio turto vertė, paramos lėšomis, išlaidos, išskyrus naujų statybinių medžiagų įsigijimo išlaidas. Paramos gavėjas, siekdamas, kad trumpalaikis turtas būtų pripažintas tinkamomis finansuoti išlaidomis, jį turi sunaudoti vietos projekto įgyvendinimo laikotarpiu;3.4.9. keturračiai – mažieji traktoriai, jeigu vietos projekte numatyta vykdyti ne aplinkos ar teritorijos tvarkymo veiklą;3.4.10. išlaidos, nepagrįstos faktine gautų prekių, atliktų darbų ar suteiktų paslaugų verte; 3.4.11. išlaidos, kurios buvo finansuotos (apmokėtos) iš Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (arba) savivaldybės,ESstruktūriniųfondų, kitų ES finansinės paramos priemonių ar kitos tarptautinės paramoslėšų ir kurioms apmokėti skyrus paramos VPS įgyvendinti lėšų jos būtų pripažintos tinkamomis finansuoti ir apmokėtos daugiau nei vieną kartą (jeigu vietos projekto vykdytojo – viešojo juridinio asmens veikla finansuojama iš Lietuvos Respublikos valstybės ir (arba) savivaldybių biudžetų ir jis iki vietos projekto patvirtinimo patiria vietos projekto bendrųjų išlaidų, jos gali būti pripažintos tinkamomis tuomet, jeigu buvo apmokėtos iš Lietuvos Respublikos valstybės ir (arba) savivaldybių biudžetų asignavimų, kurie skirti projektams avansuoti);3.4.12. PVM, kurį vietos projekto vykdytojas (išskyrus vietos projektų vykdytojus, nurodytus Vietos projektų administravimo taisyklių 27.5 papunktyje) pagal Lietuvos Respublikos pridėtinės vertės mokesčio įstatymą turi ar galėtų turėti galimybę įtraukti į PVM ataskaitą (net jei tokio PVM vietos projektų vykdytojas į atskaitą neįtraukė), yra netinkamas finansuoti iš paramos lėšų;3.4.13. išlaidos, nebūtinos vietos projektui sėkmingai įgyvendinti ir neatitinkančios patikimo finansų valdymo principo, pavyzdžiui, vietos projekto poreikius viršijančių techninių parametrų gaminių, prabangaus dizaino (apdailos) gaminių ar gaminių su projekto vykdytojui nereikalingomis funkcijomis (už kurias sumokama papildomai) įsigijimo išlaidos, prabangos prekių ar medžiagų įsigijimo išlaidos (išskyrus tinkamai pagrįstus atvejus, pavyzdžiui, kai nėra kitos galimybės);3.4.14. investicijų į turtą, kurio valdymo (naudojimo) teisė pareiškėjui apribota (turtas areštuotas);3.4.15. vietos projektų administravimo išlaidos;3.4.16. smulkių buities reikmenų įsigijimo išlaidos (patalynės, stalo įrankių, indų ir pan.);3.4.17. vidaus vandenų transporto priemonės, priskiriamos žvejybos laivams, mažiesiems laivams (išskyrus irklines valtis ir baidares), pramoginiams laivams, sportiniams laivams, asmeniniams laivams (vandens motociklams), kaip nurodyta Lietuvos Respublikos vidaus vandenų transporto kodekse;3.4.18. visų tipų orlaiviams priskiriami aparatai (mašinos), kaip apibrėžta Lietuvos respublikos aviacijos įstatyme ir kituose tai reglamentuojančiuose teisės aktuose;3.4.19. miškų ūkio įranga ir technika (medienos išraukimo traktoriai, savikrovės priekabos, medvežiai, miškavežiai, medkirtės ar medžių kirtimo galvutės, medžių ir (arba) krūmų pjovimo ir skiedrų ruošimo kombainai energetinėmis plantacijoms, mechanizmai šakoms į rulonus presuoti, medienos smulkintuvai, kapoklės;3.4.20. paprastojo (einamojo) remonto išlaidos;3.4.21. išlaidos reklamai, skirtai ne projektui viešinti;3.4.22. išlaidos ar jų dalis, patirtos perkant prekes, darbus ar paslaugas nesilaikant pirkimo procedūrų, nustatytų Vietos projektų administravimo taisyklių 137 – 142 punktuose;3.4.23. žemės pirkimo ir (arba) nuomos išlaidos, išlaidos, susijusios su turto nuomos sutartimi, turto nuomos mokestis, palūkanų mokėjimo, netiesioginės išlaidos, draudimo įmokos;3.4.24. gyvūnų, vienmečių augalų įsigijimo išlaidos;3.4.25. išlaidos, padengtos naudojant finansų inžinerijos priemones, finansuotas iš ES struktūrinių fondų lėšų, finansuojamos iš kitų nacionalinių programų,ES struktūrinių fondų, bet kurio kito ES ir (arba) tarptautinio fondo lėšų.3.4.26. transporto priemonių, registruojamų pagal Motorinių transporto priemonių ir jų priekabų registravimo taisykles**[[3]](#footnote-3)** arba pagal Traktorių, savaeigių ir žemės ūkio mašinų ir jų priekabų registravimo taisykles[[4]](#footnote-4), įsigijimo išlaidos. |

|  |
| --- |
| **4. VIETOS PROJEKTŲ TINKAMUMO FINANSUOTI SĄLYGOS IR VIETOS PROJEKTŲ VYKDYTOJŲ ĮSIPAREIGOJIMAI**  |
| Šioje FSA dalyje nurodytos tinkamumo finansuoti sąlygos pareiškėjui, vietos projektui, vietos projekto suderinamumui su horizontaliosiomis ES politikos sritimis, tinkamam vietos projekto finansavimo šaltiniui. Taip pat vietos projektų vykdytojų įsipareigojimai – vietos projekto vykdytojų sutikimas prisiimti pareigas, susijusias su parama vietos projektui įgyvendinti, ir jų laikytis iki vietos projekto įgyvendinimo kontrolės laikotarpio pabaigos. |
| **4.1.** | Vietos projektų tinkamumo vertinimo tvarką nustato Vietos projektų administravimo taisyklių 102–105 punktai. |
| **4.2.** | **Tinkamumo finansuoti sąlygos**: |
| **4.2.1.** | **Bendrosios tinkamumo sąlygos pareiškėjui**, numatytos Vietos projektų administravimo taisyklių 18.1papunktyje. |
| **4.2.2.** | **Specialiosios tinkamumo sąlygos pareiškėjui**: |
| **Eil. Nr.** | **Vietos projektų finansavimo sąlyga**  | **Patikrinamumas**(Pateikiamas paaiškinimas, kaip **vietos projekto paraiškos vertinimo** **metu** bus vertinama atitiktis finansavimo sąlygai, t. y. kokius rašytinius įrodymus turi pateikti pareiškėjas, kad būtų teigiamai įvertinta atitiktis finansavimo sąlygai) | **Kontroliuojamumas (kai taikoma)**(Pateikiamas paaiškinimas, kaip **vietos projekto įgyvendinimo metu ir vietos projekto kontrolės laikotarpiu** bus vertinama atitiktis finansavimo sąlygai, t. y. kokius rašytinius įrodymus turės pateikti vietos projekto vykdytojas patikrų vietoje ir ex-post patikrų metu, kad Agentūra galėtų įsitikinti, jog yra visiškai laikomasi finansavimo sąlygų)  |
| **I** | **II** | **III** | **IV** |
| 4.2.2.1. | Pareiškėjo (fizinio asmens) nuolatinė gyvenamoji vietovė arba pareiškėjo (įmonės) registracijos vieta turi būti VVG teritorijos vietovėje. | Vertinama pagal pateiktą gyvenamosios vietos seniūnijos išduotą Pažymą apie asmens deklaruotą gyvenamąją vietą (fizinių asmenų atveju) arba Elektroninį sertifikuotą juridinių asmenų registro išrašą (ESI) (juridinių asmenų atveju). | Tikrinama pagal informaciją pateiktą metinėse ir galutinėje vietos projekto įgyvendinimo ataskaitose, bei patikrų vietoje metu. |
| **4.2.3.**  | **Papildomos tinkamumo sąlygos pareiškėjui:** |
| 4.2.3.1. | Paramos gali kreiptis privatus juridinis arba fizinis asmuo, kuris nuo paraiškos pateikimo iki paramos sutarties pasirašymo turi atitikti labai mažos arba mažos įmonės reikalavimus, nurodytus Smulkiojo ir vidutinio verslo plėtros įstatyme (taikoma juridiniams asmenims) ir Rekomendacijoje Nr. 2003/361/EB (taikoma fiziniams asmenims). Privatus juridinis asmuo, įsteigtas paraiškos teikimo metais, yra tinkamas pareiškėjas, jeigu šio privataus juridinio asmens pagrindinis akcininkas (pagrindinis akcininkas – turintis daugiau kaip 50 procentų juridinio asmens akcijų kito juridinio asmens, neturinčio akcininkų (pvz., mažosios bendrijos, kooperatinės bendrovės), atveju – vadovas) yra asmuo, ataskaitiniais metais vykdęs veiklą pagal verslo liudijimą arba individualios veiklos pažymą. |
| 4.2.3.2. | Paramos paraišką (Taisyklių 1 priedas) pareiškėjas teikia individualiai, partneriai negalimi. Pareiškėju negali būti juridinių asmenų filialai arba atstovybės. |
| 4.2.3.3. | Pareiškėjas vykdo ūkinę komercinę veiklą (atitiktis tikrinama pagal juridinio asmens registravimo pažymėjimą ir (arba) ūkininko ūkio registravimo pažymėjimą, ir (arba) individualios veiklos pažymą, ir (arba) verslo liudijimą) ir gauna iš šios veiklos pajamas:- pareiškėjo – fizinio asmens – ataskaitiniais metais gautos pajamos iš ūkinės komercinės veiklos (gautos tiesioginės išmokos neįskaičiuojamos į pareiškėjo veiklos pajamas) sudaro ne mažiau nei 12 minimalios mėnesinės algos dydžių (apskaičiuojama pagal ataskaitinių metų minimalios mėnesinės algos dydį, patvirtintą Lietuvos Respublikos Vyriausybės nutarimu). Pajamos turi būti deklaruotos Valstybinei mokesčių inspekcijai prie Lietuvos Respublikos finansų ministerijos (toliau – Valstybinė mokesčių inspekcija); - pareiškėjo – juridinio asmens pardavimo pajamos (išskyrus atvejus, kai veikla vykdoma pagal EVRK 55.1, 55.2, 55.9 ir/arba 55.3 grupes) (gautos tiesioginės išmokos neįskaičuojamos į pareiškėjo veiklos pajamas) ataskaitiniais metais yra ne mažesnės kaip 12 vidutinių darbo užmokesčių dydžių (apskaičiuojama pagal ataskaitinių metų privačiojo sektoriaus su individualiosiomis įmonėmis vidutinio darbo užmokesčio dydį, bruto) (vadovaujamasi Lietuvos statistikos departamento Oficialiosios statistikos portale www.osp.stat.gov.lt pateiktais duomenimis). Pareiškėjo – juridinio asmens, kurį paramos paraiškos pateikimo metais įsteigė fizinis asmuo, iki tol veikęs pagal verslo liudijimą ar individualios veiklos pažymą, - ataskaitiniais metais gautos pajamos iš ūkinės komercinės veiklos (vertinamos pagrindinio akcininko, vykdžiusio veiklą pagal verslo liudijimą ar individualios veiklos pažymą, gautos pajamos iš ūkinės komercinės veiklos (gautos tiesioginės išmokos neįskaičiuojamos į pareiškėjo veiklos pajamas), jos turi būti deklaruotos Valstybinei mokesčių inspekcijai) sudaro ne mažiau nei 12 minimalios mėnesinės algos dydžių (apskaičiuojama pagal ataskaitinių metų minimalios mėnesinės algos dydį, patvirtintą Lietuvos Respublikos Vyriausybės nutarimu); - jeigu projekte numatyta apgyvendinimo veiklos (EVRK 55.1, 55.2 ir (arba) 55.9 grupės) plėtra, ataskaitiniais metais pareiškėjo pajamos iš apgyvendinimo veiklos turi būti ne mažesnės nei 12 minimalių mėnesinių algų suma. Jeigu pareiškėjas užsiima stovyklaviečių veikla (EVRK 55.3 grupė), ataskaitiniais metais pajamos iš stovyklaviečių veiklos turi sudaryti ne mažiau nei 6 minimalios mėnesinės algos dydžius. Pareiškėjo gautos pajamos apskaičiuojamos pagal ataskaitinių metų minimalios mėnesinės algos dydį, patvirtintą Lietuvos Respublikos Vyriausybės nutarimu. Pareiškėjo – fizinio asmens – pajamos turi būti deklaruotos Valstybinei mokesčių inspekcijai. Pareiškėjo – juridinio asmens, kurį paramos paraiškos pateikimo metais įsteigė fizinis asmuo, iki tol veikęs pagal verslo liudijimą ar individualios veiklos pažymą, - atveju vertinamos pagrindinio akcininko, vykdžiusio veiklą pagal verslo liudijimą ar individualios veiklos pažymą, gautos pajamos iš apgyvendinimo veiklos (jos turi būti deklaruotos Valstybinei mokesčių inspekcijai). |
| 4.2.3.4. | Pareiškėjas užtikrina, kad projekte numatytos išlaidos, kurioms finansuoti prašoma paramos, nebuvo, nėra ir nebus finansuojamos iš kitų ES fondų, kitų viešųjų lėšų; |
| 4.2.3.5. | Pareiškėjas tvarko buhalterinę apskaitą ir sudaro finansines ataskaitas (sudaromas balansas, pelno (nuostolių) ir pinigų srautų ataskaitos) pagal Lietuvos Respublikos teisės aktų nustatytus reikalavimus. Kartu su paramos paraiška pareiškėjas pateikia patvirtintus ataskaitinių metų finansinių ataskaitų bei tarpinių finansinių ataskaitų (už einamųjų metų pilnus ketvirčius) dokumentus. Jeigu pareiškėjas yra įmonė, kuri, vadovaudamasi finansinės atskaitomybės įstatymu, privalo atlikti auditą, jis turi pateikti audituotas finansines ataskaitas ir audito išvadą už ataskaitinius metus. Pareiškėjo – juridinio asmens, kurį paramos paraiškos pateikimo metais įsteigė fizinis asmuo, iki tol veikęs pagal verslo liudijimą ar individualios veiklos pažymą, - atveju pateikiami pagrindinio akcininko, vykdžiusio veiklą pagal verslo liudijimą ar individualios veiklos pažymą, ataskaitinių metų finansinių ataskaitų dokumentai bei juridinio asmenes ūkinės veiklos pradžios balansas ir (arba) tarpinių finansinių ataskaitų (už einamųjų metų pilnus ketvirčius) dokumentai; |
| 4.2.3.6. | Pareiškėjas turi būti negavęs paramos pagal asociacijos „Šiaulių rajono vietos veiklos grupė“ teritorijos 2015 – 2023 m. vietos plėtros strategiją. |
| **4.2.4.** | **Bendrosios tinkamumo sąlygos vietos projektui numatytos** Vietos projektų administravimo taisyklių 23.1 papunktyje. |
| **4.2.5.**  | **Specialiosios tinkamumo sąlygos vietos projektui:** |
| **Eil. Nr.** | **Vietos projektų finansavimo sąlyga**  | **Patikrinamumas**(Pateikiamas paaiškinimas, kaip **vietos projekto paraiškos vertinimo** **metu** bus vertinama atitiktis finansavimo sąlygai, t. y. kokius rašytinius įrodymus turi pateikti pareiškėjas, kad būtų teigiamai įvertinta atitiktis finansavimo sąlygai) | **Kontroliuojamumas (kai taikoma)**(Pateikiamas paaiškinimas, kaip **vietos projekto įgyvendinimo metu ir vietos projekto kontrolės laikotarpiu** bus vertinama atitiktis finansavimo sąlygai, t. y. kokius rašytinius įrodymus turės pateikti vietos projekto vykdytojas patikrų vietoje ir ex-post patikrų metu, kad Agentūra galėtų įsitikinti, jog yra visiškai laikomasi finansavimo sąlygų)  |
| **I** | **II** | **III** | **IV** |
| 4.2.5.1. | Parama teikiama ekonominei veiklai plėtoti; | Vertinimo metu įsitikinama, kad paramos prašoma ne verslo pradžiai, bet verslo plėtrai. Vertinama pagal su paraiška pateiktus dokumentus ir viešuose registruose esančius duomenis, VMI pažyma, individualios veiklos pažyma, verslo liudijimo kopija, žemės ūkio valdos registravimo pažymėjimo kopija taikomas tik ūkininkams. Taip pat vertinama pagal finansinėse ataskaitose pateiktą informaciją, susijusią su šio FSA 4.2.3.3 punkte nustatytų reikalavimų įvykdymą ir kt. | Tikrinama pagal informaciją pateiktą metinėse ir galutinėje vietos projekto įgyvendinimo ataskaitose, bei patikrų vietoje metu. Vertinama pagal fizinio asmens įsigytą verslo liudijimą ar individualios veiklos pažymą ar kitus juridinio asmens dokumentus. Šie dokumentai turi būti pateikti iki projekto įgyvendinimo pabaigos, t. y. ne vėliau kaip su paskutiniu mokėjimo prašymu ir galutine vietos projekto įgyvendinimo ataskaita*.* |
| 4.2.5.2. | Parama teikiama ne žemės ūkio veiklai, įskaitant paslaugų žemės ūkiui, teikimą. Parama neteikiama veiklai, kuri pagal EVRK patenka į žemės ūkio, miškininkystės ir žuvininkystės sekciją, išskyrus veiklą, susijusią su paslaugų žemės ūkiui teikimu; | Vertinama pagal paraišką, kurioje pateikta informacija turi atitikti remiama veiklą (remiama veikla nustatoma, vadovaujantis Ekonominės veiklos rūšių klasifikatoriumi, patvirtintu Lietuvos statistikos departamento prie Lietuvos Respublikos Vyriausybės generalinio direktoriaus įsakymu (toliau – EVRK), taip pat pagal verslo plane pateiktą informaciją. | Tikrinama pagal informaciją pateiktą metinėse ir galutinėje vietos projekto įgyvendinimo ataskaitose, bei patikrų vietoje metu. Vertinama pagal fizinio asmens įsigytą verslo liudijimą ar individualios veiklos pažymą ar kitus juridinio asmens dokumentus. Šie dokumentai turi būti pateikti iki projekto įgyvendinimo pabaigos, t. y. ne vėliau kaip su paskutiniu mokėjimo prašymu ir galutine vietos projekto įgyvendinimo ataskaita*.* |
| 4.2.5.3. | Jeigu projekte numatyta produktų gamyba, apdorojimas, perdirbimas, galutinis produktas negali būti Sutarties dėl Europos Sąjungos veikimo I priede nurodytas produktas; | Tikrinama pagal vietos projekto paraiškos 3 lentelėje ir verslo plano III lentelėje pateiktą informaciją. | Tikrinama pagal informaciją pateiktą metinėse ir galutinėje vietos projekto įgyvendinimo ataskaitose, bei patikrų vietoje metu. Vertinama pagal fizinio asmens įsigytą verslo liudijimą ar individualios veiklos pažymą ar kitus juridinio asmens dokumentus. Šie dokumentai turi būti pateikti iki projekto įgyvendinimo pabaigos, t. y. ne vėliau kaip su paskutiniu mokėjimo prašymu ir galutine vietos projekto įgyvendinimo ataskaita*.* |
| 4.2.5.4. | Remiama veikla turi būti vykdoma VVG teritorijos vietovėje (išimtis gali būti taikoma ūkininkų mobiliajai prekybai); | Vertinama pagal vietos projekto paraiškos 2.8 punkte pateiktą informaciją. | Tikrinama pagal informaciją pateiktą metinėse ir galutinėje vietos projekto įgyvendinimo ataskaitose, bei patikrų vietoje metu. |
| 4.2.5.5. | Pateikiamas verslo planas, kuriame pareiškėjas įrodo ūkio subjekto atitikimą VI nustatytiems ekonominio gyvybingumo kriterijams. | Atitikimas ekonominio gyvybingumo kriterijams vertinamas pagal informaciją, pateiktą Verslo plano XIV lentelėje. | Atitikimas ekonominio gyvybingumo kriterijams tikrinamas pagal informaciją, pateiktą metinėse ir galutinėje vietos projekto įgyvendinimo ataskaitose, bei patikrų vietoje metu. |
| **4.2.6.** | **Papildomos tinkamumo sąlygos, susijusios su vietos projektu:** |
| 4.2.6.1. | Vietos projekte numatytas verslas turi atitikti ekonomines veiklas, kurios remiamos pagal VPS. Vadovaujantis Ekonominės veiklos rūšių klasifikatoriumi, patvirtintu Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“ (toliau – EVRK). |
| 4.2.6.2. | Vietos projekto turinys negali būti susijęs su veiklos sritimis, nurodytomis Vietos projektų administravimo taisyklių 23.1.15 punkte ir taip pat neremiamos šios veiklos:- elektros energijos gamyba, perdavimas ir paskirstymas (EVRK D sekcijos 35 skyriaus 35.1 grupė);- didmeninė ir mažmeninė prekyba, išskyrus mažmeninę prekybą savo pagaminta produkcija (EVRK G sekcijos 45 skyriaus 45.1 grupė, 46 skyrius, 47 skyrius);- krovininio kelių transporto ir perkraustymo veikla (EVRK H sekcijos 49 skyriaus 49.4 grupės 49.41 – 49.42 klasės);- už paramos lėšas įgyto turto nuoma, išskyrus poilsio ir sporto reikmenų nuomą galutiniam vartotojui (EVRK N sekcijos 77 skyrius išskyrus 77.21 klasę);- žemės ūkis, miškininkystė ir žuvininkystė bei akvakultūra, išskyrus paslaugas žemės ūkiui, kaip nurodyta Paslaugų žemės ūkiui sąraše, patvirtintame Lietuvos Respublikos Vyriausybės 2012 m. sausio 25 d. nutarimu Nr. 76 „Dėl Paslaugų žemės ūkiui sąrašo patvirtinimo“ (EVRK A sekcija); |
| 4.2.6.3. | Jeigu projekte numatyta produktų gamyba, apdorojimas, perdirbimas, galutinis produktas negali būti Sutarties dėl Europos Sąjungos veikimo I priede (toliau – Sutarties I priedas) nurodytas produktas. Viename projekte gali būti numatyta keletas remiamų ekonominės veiklos rūšių. |
| 4.2.6.4. | Projekto investicijos atitinka darbo saugos reikalavimus, kaip nurodyta Techniniame reglamente „Mašinų sauga“, patvirtintame Lietuvos Respublikos socialinės apsaugos ir darbo ministro 2000 m. kovo 6 d. įsakymu Nr. 28 „Dėl Techninio reglamento „Mašinų sauga“ patvirtinimo“, ir Elektrotechnikos gaminių saugos techniniame reglamente, patvirtintame Lietuvos Respublikos ūkio ministro 2016 m. balandžio 26 d. įsakymu Nr. 4-314 „Dėl Elektrotechnikos gaminių saugos techninio reglamento patvirtinimo“ (kartu su paraiška pateikiamuose komerciniuose pasiūlymuose turi būti tiekėjo patvirtinimas); |
| 4.2.6.5. | Projekto investicijos atitinka Valstybinės maisto ir veterinarijos tarnybos kontroliuojamų teisės aktų reikalavimus, kai investicijoms yra taikomi tokie reikalavimai. Vertinimo išvadą dėl investicijų atitikties Valstybinės maisto ir veterinarijos tarnybos kontroliuojamiems teisės aktų reikalavimams išduoda Valstybinė maisto ir veterinarijos tarnyba Agentūros prašymu; |
| 4.2.6.6. | Pareiškėjas pateikia ekonomiškai pagrįstą verslo planą, kuriame pateikta informacija pagrindžia projekto reikalingumą, investicijų poreikį, ir verslo plano finansinę dalį. Verslo planas turi būti parengtas pagal šio FSA 2 priede pateiktą formą; |
| 4.2.6.7. | Jei projekte vykdoma ar numatyta vykdyti veikla, kuriai vykdyti turi būti išduota licencija, kaip nurodyta Licencijavimo pagrindų apraše, patvirtintame Lietuvos Respublikos Vyriausybės 2012 m. liepos 18 d. nutarimu Nr.937 „Dėl Licencijavimo pagrindų aprašo patvirtinimo“ (toliau – Licencijavimo aprašas), pareiškėjas licenciją arba kitą Licencijavimo apraše nurodytą dokumentą pateikia Agentūrai su paramos paraiška arba įsipareigoja pateikti su galutiniu mokėjimo prašymu; |
| 4.2.6.8. | Parama neteikiama:- pareiškėjui, jei remiantis Galimai neteisėtų sąlygų gauti paramą nustatymo metodika, patvirtinta Lietuvos Respublikos žemės ūkio ministro 2014 m. lapkričio 27 d. įsakymu Nr. 3D-889 „Dėl Galimai neteisėtų sąlygų gauti paramą nustatymo metodikos patvirtinimo“ (toliau – Galimai neteisėtų sąlygų gauti paramą nustatymo metodika), nustatoma, kad pareiškėjas galimai neteisėtai sukūrė tokiai paramai gauti reikalingas sąlygas; - pareiškėjui, patiriančiam finansinių sunkumų, t. y., kuriam iškelta byla dėl bankroto ir (arba) jis likviduojamas;- jeigu pareiškėjas paramos paraiškoje, pridedamuose ar pagal paklausimą pateiktuose dokumentuose pateikė melagingą informaciją. Tokiu atveju taikomas apribojimas gauti paramą pagal priemonę tais kalendoriniais metais, kuriais nustatyta, kad pareiškėjas pateikė melagingą informaciją, ir kitais kalendoriniais metais;- projektui, kuriame numatyta pradėti apgyvendinimo veiklą;- pareiškėjui, vykdančiam žemės ūkio veiklą ir pateikusiam paramos paraišką finansuoti paslaugų žemės ūkiui teikimo veiklą;- vienus metus nuo sprendimo priėmimo dienos, kai sprendimas priimtas dėl pareiškėjo, ketinusio ir (arba) gavusio paramą iš Europos žemės ūkio fondo kaimo plėtrai (EŽŪFKP), Europos žuvininkystės fondo, Europos jūrų reikalų ir žuvininkystės fondo paramos teikimo ar sutarties sąlygų pažeidimo, apie kurį buvo pranešta Europos Komisijai. |
| 4.2.6.9. | Paramos dydis skaičiuojamas atsižvelgiant į tinkamas finansuoti projekto išlaidas ir planuojamų sukurti naujų darbo vietų skaičių (parama neteikiama projektams, kuriuose neplanuojama kurti naujų darbo vietų):1. vienai darbo vietai (1 etatui) sukurti didžiausia paramos suma gali būti 48 198,50 Eur (keturiasdešimt aštuoni tūkstančiai šimtas devyniasdešimt aštuoni eurai ir 50 ct.);2. naujos darbo vietos sukūrimo ir išlaikymo sąlygos numatytos Projektų, įgyvendinamų pagal Lietuvos kaimo plėtros 2014 – 2020 metų programos priemones, rodiklio „Naujos darbo vietos sukūrimas ir išlaikymas“ pasiekimo vertinimo metodikoje, patvirtintoje LR Žemės ūkio ministro 2017 m. lapkričio 9 d. įsakymu Nr. 3D-718;3. tais atvejais, kai kuriama daugiau nei 1 (viena) darbo vieta, paramos dydis turi būti apskaičiuojamas proporcingai (pavyzdžiui, kuriant 1,5 (pusantros) darbo vietos didžiausia paramos suma gali būti 72 297,75 Eur (septyniasdešimt du tūkstančiai du šimtai devyniasdešimt septyni eurai ir 75 ct.);4. naujomis darbo vietomis nelaikomos darbo vietos, kurios projekto įgyvendinimo metu buvo sukurtos kituose sektoriuose (pvz., projekto įgyvendinimo laikotarpiu konsultantų, architektų, lektorių, statybininkų ir pan. darbo vietos nėra laikomos naujomis darbo vietomis ir negali būti priskirtos prie pagal projektą sukurtų darbo vietų rodiklio skaičiavimo), taip pat tiesiogiai su projekto įgyvendinimu nesusijusios darbo vietos (nauji etatai) (pvz., po projekto įgyvendinimo įdarbinamas asmuo, kurio funkcijos nėra susijusios su projekto tikslais ir vykdoma veikla, kuriai parama buvo skirta). |
| **4.2.7.** | **Tinkamumo sąlygos, susijusios su horizontaliosiomis ES politikos sritimis, numatytos Vietos projektų administravimo taisyklių 29 punkte.** |
| **4.2.8.** | **Bendrosios tinkamumo sąlygos tinkamiems vietos projekto finansavimo šaltiniams, numatytos Vietos projektų administravimo taisyklių 32 punkte.** |
| **4.2.9.** | **Papildomos tinkamumo sąlygos tinkamiems vietos projekto finansavimo šaltiniams:** |
| 4.2.9.1. | Jeigu pareiškėjas prie vietos projekto įgyvendinimo prisideda nuosavomis lėšomis, prie vietos projekto paraiškos turi būti pateikti dokumentai, įrodantys, kad pareiškėjas turi pakankamai nuosavų lėšų prisidėti prie vietos projekto įgyvendinimo. Įrodymo dokumentai turi būti išduoti arba sukurti (pvz., naudojantis el. bankininkystės sistema) finansų institucijų (bankų, kredito unijų). Dokumentai turi būti pateikti ne vėliau kaip iki vietos projekto paraiškos vertinimo pabaigos. |
| **4.3.** | **Vietos projekto vykdytojo įsipareigojimai:** |
| **4.3.1.** | **Bendrieji vietos projekto vykdytojo įsipareigojimai, numatyti Vietos projektų administravimo taisyklių 35 punkte.** |
| **4.3.2.** | **Papildomi vietos projekto vykdytojo įsipareigojimai, numatyti Vietos projektų administravimo taisyklių 41–47 punktuose.** |
| 4.3.2.1. | Projektą, įgyvendinti per nurodytą laikotarpį, kuris neviršija 18 mėnesių nuo vietos projekto vykdymo sutarties pasirašymo dienos arba sprendimo skirti paramą priėmimo dienos, kai paramos sutartys nesudaromos (įgyvendinimo trukmė nurodoma paramos paraiškoje ir verslo plane) ir kuris patenka į laikotarpį nurodytą šio FSA 3.2.2 punkte; |
| 4.3.2.2. | Iki projekto kontrolės laikotarpio pabaigos išlaikyti paraiškos pateikimo metu esančias darbo vietas; |
| 4.3.2.3. | Iki projekto įgyvendinimo pabaigos sukurti numatytas naujas darbo vietas, susijusias su projekto veikla, kuriai prašoma paramos, ir išlaikyti jas iki projekto kontrolės laikotarpio pabaigos, kaip nurodyta Projektų, įgyvendinamų pagal Lietuvos kaimo plėtros 2014–2020 metų programos priemones, rodiklio „Naujos darbo vietos sukūrimas ir išlaikymas“ pasiekimo vertinimo metodikoje, patvirtintoje Lietuvos Respublikos žemės ūkio ministro 2017 m. lapkričio 9 d įsakymu Nr. 3D-718 „Dėl Projektų, įgyvendinamų pagal Lietuvos kaimo plėtros 2014–2020 metų programos priemones, rodiklio „Naujos darbo vietos sukūrimas ir išlaikymas“ pasiekimo vertinimo metodikos patvirtinimo“; |
| 4.3.2.4. | Nuo paramos paraiškos pateikimo dienos iki projekto kontrolės laikotarpio pabaigos tvarkyti buhalterinę apskaitą Lietuvos Respublikos teisės aktų nustatyta tvarka; |
| 4.3.2.5. | Užtikrinti, kad visos jo įgytos investicijos atitiks darbo saugos reikalavimus; |
| 4.3.2.6. | Ne vėliau kaip per 10 darbo dienų pranešti VVG ir Agentūrai apie bet kurių duomenų, nurodytų pateiktoje ir užregistruotoje paramos paraiškoje, pasikeitimus; |
| 4.3.2.7. | Pasikeitus Smulkiojo ir vidutinio verslo subjekto statuso deklaracijoje (toliau – Deklaracija) pateiktiems duomenims, ūkio subjektas įsipareigoja atnaujintą Deklaraciją per 10 darbo dienų nuo duomenų pasikeitimo fakto pateikti VVG ir Agentūrai; |
| 4.3.2.8 | Ne mažiau kaip į 80 proc. kuriamų naujų darbo vietų (taikant matematines skaičių apvalinimo taisykles) įdarbinti asociacijos „Šiaulių rajono vietos veiklos grupė~~“ Šiaulių rajono savivaldybės~~ teritorijos kaimo gyventojus. Šį įsipareigojimą privalo išlaikyti iki projekto kontrolės laikotarpio pabaigos; |
| 4.3.2.9. | Projekto įgyvendinimo metu ir projekto kontrolės laikotarpiu turi užtikrinti atitiktį atrankos kriterijams, už kuriuos projektui suteikiami balai (išskyrus atrankos kriterijus, nurodytus šio FSA 2.1.3 ir 2.1.5 punktuose; |
| 4.3.2.10. | Pateikti detalų atliktų darbų aktą (su kiekvienu mokėjimo prašymu, kuriame deklaruojamos statybos išlaidos); |
| 4.3.2.11. | Užbaigus statybos darbus, ne vėliau kaip iki paskutinio mokėjimo prašymo pateikimo dienos statybos užbaigimo dokumentai teisės aktų nustatyta tvarka turi būti registruoti informacinėje sistemoje „Infostatyba“. Jei statybos užbaigimo dokumentų informacinėje sistemoje „Infostatyba“ pateikti neprivaloma, statybos užbaigimo dokumentai turi būti pateikti VVG ir Agentūrai ne vėliau kaip su paskutiniu mokėjimo prašymu; |
| 4.3.2.12. | Iki galutinio mokėjimo prašymo pateikimo dienos parengti naudoti įrangą ir (arba) techniką ir vėliausiai su galutiniu mokėjimo prašymu pateikti įrangos ir (arba) technikos įrengimo ir (arba) sumontavimo darbų užbaigimo aktus ar kitus lygiaverčius dokumentus, kuriuose patvirtinama, kad už paramos lėšas įsigyta įranga ir (arba) technika tinkamai sumontuota ir veikia; |
| 4.3.2.13. | Nuo paramos paraiškos pateikimo dienos iki projekto kontrolės laikotarpio pabaigos užtikrinti, kad nebus galimai neteisėtai sukurtos tokiai paramai gauti reikalingos sąlygos kaip nustatyta Galimai neteisėtų sąlygų gauti paramą nustatymo metodikoje; |
| 4.3.2.14. | Pasiekti ir iki projekto kontrolės laikotarpio pabaigos išlaikyti paramos paraiškoje numatytus projekto priežiūros rodiklius; |
| 4.3.2.15. | Užtikrinti privalomų maisto tvarkymo subjektų pareigų, susijusių su maisto tvarkymo veikla, laikymąsi, kai projekto veikla susijusi su maisto tvarkymu, kaip numatyta Vietos projektų administravimo taisyklių 46 punkte; |
| 4.3.2.16. | Užtikrinti, kad ne vėliau kaip nuo projekto įgyvendinimo pabaigos iki projekto kontrolės laikotarpio pabaigos nekilnojamasis turtas, kuriame vykdoma iš paramos lėšų finansuojama ekonominė veikla ir (arba) kuriame yra saugomas iš paramos lėšų įgytas turtas, bus tinkamas ekonominei veiklai vykdyti ir (arba) turtui saugoti, t. y. turi būti užtikrinta tinkama nekilnojamojo turto būklė, įrengtos būtinos inžinerinės sistemos, užtikrintas pakankamas nekilnojamojo turto plotas; |
| 4.3.2.17 | Su mokėjimo prašymu, kuriame prašoma kompensuoti skolintomis lėšomis įgyvendintas investicijas, pateikti pasirašytą paskolos arba finansinės nuomos (lizingo) sutartį arba raštu patvirtinti, kad šią projekto dalį įgyvendino nuosavomis lėšomis. |

|  |
| --- |
| **5. PRIE VIETOS PROJEKTO PARAIŠKOS PRIDEDAMI DOKUMENTAI** |
| Vietos projekto paraiška ir jos priedai turi būti užpildyti lietuvių kalba. Kartu su vietos projekto paraiška teikiami priedai turi būti sudaryti lietuvių kalba arba turi būti pateiktas oficialus vertimų biuro, įmonės ar vertėjo (fizinio asmens) pasirašytas vertimas į lietuvių kalbą. Kartu su užpildyta vietos projekto paraiška (jeigu žemiau nurodytuose papunkčiuose ir Vietos projektų administravimo taisyklėse nenurodyta kitaip) pareiškėjas privalo pateikti šiuos dokumentus(turi būti pateikiamas originalas arba kopija, patvirtinta pareiškėjo (arba įgalioto asmens) parašu ir antspaudu (jei toks yra ar jį privaloma turėti) arba notaro Lietuvos Respublikos notariato įstatymo nustatyta tvarka): |
| **5.1. Turi būti pateikti šie dokumentai:** | 1. Dokumentai, pagrindžiantys atitiktį vietos projektų atrankos kriterijams:1.1. Pažyma apie deklaruotą gyvenamąją vietą su informacija apie deklaravimo terminą (fiziniam asmeniui), pareiškėjo (juridinio asmens) elektroninis sertifikuotas juridinių asmenų registro išrašas (ESI).1.2. Pateikiami dokumentai, įrodantys pareiškėjo projektų valdymo gebėjimus, t. y. per paskutinius 5 metus iki vietos projekto paraiškos pateikimo įgyvendintų projektų galutinės ataskaitos ir/ arba kiti įrodantys dokumentai.1.3. Kiti dokumentai pagal poreikį.2. Dokumentai, pagrindžiantys atitiktį tinkamumo sąlygoms, susijusioms su tinkamomis finansuoti išlaidomis:2.1. Pateikiami bent 3 (trys) skirting prekių ir/ arba paslaugų tiekėjų komerciniai pasiūlymai kiekvienai projekto lėšomis numatomai įsigyti prekei ar paslaugai;2.2. Kiti dokumentai pagal poreikį.3. Dokumentai, pagrindžiantys tinkamas vietos projekto išlaidas:3.1. Išlaidos pagrindžiamos bent 3 (trimis) skirtingais prekių ir/arba paslaugų tiekėjų komerciniais pasiūlymais;3.2. Pirkimų dokumentų kopijos, jei bendrųjų išlaidų viešieji pirkai jau yra įvykdyti ir/arba šios išlaidos jau yra patirtos.3.3. Kiti dokumentai pagal poreikį. |
| 4. Dokumentai, pagrindžiantys pareiškėjotinkamumą:4.1. Pareiškėjo rašytinis prašymas nušalinti nuo vietos projektų atrankos (apimantis FSA rengimo (taikoma tuo atveju, jeigu pagal konkrečią VPS priemonę ar veiklos sritį yra suplanuota įgyvendinti vieną vietos projektą arba kai yra faktinės aplinkybės, įrodančios interesų konfliktą), vietos projektų paraiškų vertinimo, vietos projektų tvirtinimo etapus) (taikoma, kai vietos projekto paraišką teikia VVG kolegialaus valdymo organo narys, VVG darbuotojas arba šiems nurodytiems asmenims artimi asmenys, todėl kyla interesų konfliktas ir (arba) atsiranda asmeninis suinteresuotumas, kaip apibrėžta Lietuvos Respublikos viešųjų ir privačių interesų derinimo valstybės tarnyboje įstatymo 2 str. ir Europos Parlamento ir Tarybos reglamento (ES) Nr. 966/2012 57 str.);4.2. Valstybinės mokesčių inspekcijos prie Lietuvos Respublikos finansų ministerijos pažymą apie pareiškėjo atsiskaitymą su Lietuvos Respublikos valstybės biudžetu (netaikoma, kai mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas; tokiu atveju pateikiamas tai įrodantis dokumentas). Pažyma turi būti išrašyta ne anksčiau kaip 15 darbo dienų iki paraiškos pateikimo;4.3. Valstybinio socialinio draudimo fondo valdybos prie Lietuvos Respublikos socialinės apsaugos ir darbo ministerijos pažymą apie pareiškėjo atsiskaitymą su valstybės socialinio draudimo fondu (netaikoma, kai mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas; tokiu atveju pateikiamas tai įrodantis dokumentas). Pažyma turi būti išrašyta ne anksčiau kaip 15 darbo dienų iki paraiškos pateikimo;4.4. Elektroninis sertifikuotas juridinių asmenų registro išrašas (ESI), juridinio asmens steigimo dokumentai (įstatai, nuostatai), turima fizinio asmens individualios veiklos pažyma, verslo liudijimas;4.5. Kiti dokumentai pagal poreikį*.*5. Dokumentai, pagrindžiantys vietos projekto tinkamumą:5.1. Vietos projekto verslo planas, parengtas pagal FSA 2 priedo formą;5.2. Statinio techninis projektas arba projektiniai pasiūlymai ir statinio statybos kainos apskaičiavimas, parengti pagal Vietos projektų administravimo taisyklių 23.1.8 papunktyje nurodytus reikalavimus. (Taikoma, jei vietos projekte, vadovaujantis Vietos projektų administravimo taisyklių 23.1.8 papunkčiu, numatyti statinio statybos (naujo statinio statyba, statinio rekonstravimas, statinio kapitalinis remontas) ar infrastruktūros įrengimo, atnaujinimo darbai. Šie dokumentai turi būti parengti ir (arba) išduoti iki vietos projekto paraiškos pateikimo dienos ir pateikti kartu su paraiška arba parengti ir (arba) išduoti iki pirmojo mokėjimo prašymo dienos ir pateikti ne vėliau kaip su pirmuoju mokėjimo prašymu. Tuo atveju, jeigu statybą leidžiantys dokumentai teisės aktų nustatyta tvarka turi būti pateikti informacinėje sistemoje „Infostatyba“, jų atskirai teikti nereikia (reikia nurodyti paraiškos 11 dalyje „Pridedami dokumentai“));5.3. STR 1.04.04:2017 parengtas supaprastintas statybos, rekonstravimo projektas ar kapitalinio remonto aprašas (kai juos privaloma rengti) ir statybą leidžiantis dokumentas (kai jis privalomas pagal statybos techninį reglamentą STR 1.05.01:2017) arba kiti dokumentai (sklypo planas su pažymėtais esamais ir projektuojamais statiniais, jų eksplikacija ir aiškinamasis raštas), ir statinio statybos kainos apskaičiavimas (projekto statinio statybos skaičiuojamosios kainos nustatymo dalis). (Šie dokumentai turi būti pateikti, jei vietos projekte, vadovaujantis Vietos projektų administravimo taisyklių 23.1.10 papunkčiu, numatyta tik nesudėtingų statinių statyba, rekonstravimas ar kapitalinis remontas. Šiuos dokumentus privaloma pateikti kartu su vietos projekto paraiška arba ne vėliau kaip iki pirmojo mokėjimo prašymo pateikimo dienos. Tuo atveju, jeigu statybą leidžiantis dokumentas teisės aktų nustatyta tvarka turi būti pateiktas informacinėje sistemoje „Infostatyba“, jo atskirai teikti nereikia (reikia nurodyti paraiškos 11 dalyje „Pridedami dokumentai“));5.4. Dokumentai, įrodantys, kad vietos projekto vykdytojui suteikta teisė valdyti, naudoti ir disponuoti nekilnojamuoju turtu bei leista atlikti vietos projekte numatytas investicijas. (Taikoma, kai vietos projekte numatytos investicijos į nekilnojamąjį turtą. Turi būti pateikti dokumentai, atitinkantys Vietos projektų administravimo taisyklių 23.1.12 papunktyje nurodytus reikalavimus);5.5. Rašytinis Nacionalinės žemės tarnybos prie Žemės ūkio ministerijos pritarimas planuojamai veiklai vykdyti (teikiamas tuo atveju, jeigu vietos projekte investuojama į valstybinės žemės sklypą, kuris yra nesuformuotas);5.6. Visų nekilnojamojo turto savininkų sutikimai dėl vietos projekte numatytų investicijų (taikoma, kai vietos projekte numatytos investicijos į nekilnojamąjį turtą ir jis nuosavybės teise priklauso keliems bendraturčiams (įskaitant bendrosios jungtinės nuosavybės teise valdomą nekilnojamąjį turtą, priklausantį sutuoktiniams). Atitiktis šiai tinkamumo sąlygai gali būti tikslinama iki vietos projekto tinkamumo vertinimo pabaigos);5.7. Fizinio asmens verslo liudijimas arba individualios veiklos pažyma;5.8. Juridinio asmens steigimo dokumentai, įrodantys, kad jo steigėju ir vietos projekto paraiškos pateikimo dieną vieninteliu dalyviu yra vienas fizinis asmuo;5.9. Ataskaitinių metų finansinių ataskaitų bei tarpinių finansinių ataskaitų (užeinamųjų metų pilnus ketvirčius) dokumentus. Jeigu pareiškėjas yra įmonė, kuri, vadovaudamasi finansinės atskaitomybės įstatymu, privalo atlikti auditą, jis turi pateikti audituotas finansines ataskaitas ir audito išvadą už ataskaitinius metus;5.10. Kiti dokumentai pagal poreikį.6. Dokumentai, pagrindžiantys atitiktį horizontaliosioms ES politikos sritims:6.1.Smulkiojo ir vidutinio verslo subjekto statuso deklaracija, kurios forma patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl Smulkiojo ir vidutinio verslo subjekto statuso deklaravimo tvarkos aprašo ir Smulkiojo ir vidutinio verslo subjekto statuso deklaracijos formos patvirtinimo“, ir paskelbta VVG interneto svetainėje adresu www.siauliurvvg.lt (taikoma Vietos projektų administravimo taisyklių 29.3 papunktyje nurodytiems atvejams);6.2. „Vienos įmonės“ deklaracija pagal 2013 m. gruodžio 18 d. Europos Komisijos reglamentą (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1), jos forma paskelbta VVG interneto svetainėje adresu www.siauliurvvg.lt.(Taikoma siekiant pagrįsti, kad parama vietos projektui įgyvendinti skiriama nepažeidžiant ES teisės normų, susijusių su nereikšminga (*de minimis*)pagalba, kaip nurodyta Vietos projektų administravimo taisyklių 29.3 papunktyje).6.3. Kiti dokumentai pagal poreikį.7. Dokumentai, pagrindžiantys nuosavo indėlio tinkamumą:7.1. Dokumentai, įrodantys, kad pareiškėjas turi pakankamai nuosavų lėšų prisidėti prie vietos projekto įgyvendinimo (taikoma, kai pareiškėjas prie vietos projekto įgyvendinimo prisideda nuosavomis piniginėmis lėšomis). Įrodymo dokumentai turi būti išduoti arba sukurti (pvz., naudojant el. bankininkystės sistemą) finansų institucijų (bankų, kredito unijų). Šie dokumentai turi būti pateikti ne vėliau kaip iki vietos projekto vertinimo pabaigos);7.2. Dokumentai, kuriais pagrindžiamos pareiškėjo skolintos lėšos (taikoma, kai pareiškėjas prie vietos projekto įgyvendinimo prisideda skolintomis lėšomis. Kartu su vietos projekto paraiška turi būti pateikti paskolos ar finansinės nuomos (lizingo) suteikimo galimybę patvirtinantys dokumentai, atitinkantys Vietos projektų administravimo taisyklių 32.4 papunktyje nurodytus reikalavimus. Jei paskolą planuoja suteikti fizinis ir **(**ar**)** juridinis asmuo, kuris nėra finansų įstaiga ar sutelktinio finansavimo platformos operatorius (sutelktinio finansavimo platformos operatorių sąrašas skelbiamas Lietuvos banko interneto svetainėje adresu www.lb.lt), kartu su vietos projekto paraiška pateikiami dokumentai, patvirtinantys fizinio ir (ar) juridinio asmens lėšų turėjimą (to fizinio ir (ar) juridinio asmens banko sąskaitos išrašas, taip pat informacija apie lėšas, esančias terminuotuose ir (arba) kaupiamuosiuose indėliuose (pagrindimo dokumentai turi būti sudaryti ir išduoti ne anksčiau kaip 10 darbo dienų iki paramos paraiškos pateikimo). VPS vykdytoja tikrina, ar paskolą ketinantis suteikti asmuo (išskyrus finansų įstaigas ar sutelktinio finansavimo platformos operatorius) turi reikiamą lėšų sumą: fizinis ir **(**ar**)** juridinis asmuo gali suteikti paskolą, ne didesnę nei pinigų likutis banko sąskaitoje ir (arba) terminuotuose, kaupiamuosiuose indėliuose. Su mokėjimo prašymu, kuriame prašoma kompensuoti skolintomis lėšomis įgyvendintas investicijas, vietos projekto vykdytojas turi pateikti pasirašytą paskolos ar finansinės nuomos (lizingo) sutartį arba raštu patvirtinti, kad atitinkamą projekto dalį įgyvendins pagrįstomis nuosavomis lėšomis. Jei paskola suteikiama grynaisiais pinigais, paskolos sutartis turi būti patvirtinta notaro (paskola, suteikta ne finansų įstaigų ar sutelktinio finansavimo platformų operatorių, galima tik verslo pradžios ar verslo plėtros atvejais, įskaitant socialinį ir bendruomeninį verslą). Keičiant finansavimo šaltinį, kuris buvo tinkamas vietos projekto paraiškos teikimo dieną, atitiktis šiam kriterijui gali būti tikslinama paramos paraiškos vertinimo metu;7.3. Kiti dokumentai pagal poreikį 8. Kiti dokumentai:8.1. Įgaliojimas teikti vietos projekto paraišką (taikoma tuo atveju, jeigu paraišką teikia ne pareiškėjo – juridinio asmens – vadovas (kai pareiškėjas yra juridinis asmuo) arba ne pareiškėjas pats (kai pareiškėjas yra fizinis asmuo), bet įgaliotas asmuo. Tokiu atveju turi būti pateiktas tinkamas įgaliojimas. Juridinio asmens įgaliojimas laikomas tinkamu, jeigu jis pasirašytas juridinio asmens vadovo ir ant jo uždėtas to juridinio asmens antspaudas, jeigu jis antspaudą privalo turėti. Fizinio asmens įgaliojimas laikomas tinkamu, jeigu jis patvirtintas notaro. Įgaliojime turi būti nurodytas asmuo, turintis teisę pateikti (ir pasirašyti, jei taikoma) vietos projekto paraišką, įgaliojimo galiojimo terminas);8.2. Kiti dokumentai pagal poreikį. |
| **5.2.**  | VVG pareiškėjui gali leisti pateikti kitus papildomus dokumentus, kurie, pareiškėjo manymu, gali būti svarbūs vertinant vietos projektą. |

|  |
| --- |
| **6. VIETOS PROJEKTŲ FINANSAVIMO SĄLYGŲ APRAŠO PRIEDAI:** |
| 6.1. Šio FSA priedai yra:1 priedas „Vietos projekto paraiška“.2 priedas „Verslo planas“.3 priedas „Vienos įmonės“ deklaracija“.4 priedas „Smulkiojo ir vidutinio verslo subjekto statuso deklaracija“. |

1. Europos Sąjungos ekonomikos gaivinimo priemonės atsigavimui po COVID-19 (angl. *Euopean Union Recovery Instrument*) krizės lėšos. [↑](#footnote-ref-1)
2. Inovacija – projekte numatyta nauja technologija, idėja ar metodas naujiems procesams, technologijoms, techninėms priemonėms, žaliavoms ir produktams sukurti arba esamiems tobulinti. [↑](#footnote-ref-2)
3. Motorinių transporto priemonių ir jų priekabų registravimo taisyklės patvirtintos LR Vidaus reikalų ministro 2001 m. gegužės 25 d. įsakymu Nr. 260 „Dėl motorinių transporto priemonių ir jų priekabų registravimo taisyklių patvirtinimo“. [↑](#footnote-ref-3)
4. Traktorių, savaeigių ir žemės ūkio mašinų ir jų priekabų registravimo taisyklės patvirtintos LR Žemės ūkio ministro 2006 m. spalio 2 d. įsakymu Nr. 3D-384 “Dėl traktorių, savaeigių ir žemės ūkio mašinų ir jų priekabų registravimo taisyklių patvirtinimo”. [↑](#footnote-ref-4)